7. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. Α. 48271 της 26 Αυγ./9 Σεπτ. 1960 (ΦΕΚ. Β΄ 409) Περί τροποποιήσεως του άρθρ. 25 της υπ’ αριθ. 58331/1947 αποφάσεως περί εγκρίσεως του Οργανισμού Διοικήσεως και λειτουργίας του Τ.Π.Ε.Δ.Ε. Έχοντες υπ’ όψει: 1.Τας διατάξεις του άρθρ. 6 του Ν.Δ. 75/1946 «περί συστάσεως Ταμείου Προνοίας Εργοληπτών Δημ. Έργων». 2.Την σύμφωνον γνώμην του Διοικητικού Συμβουλίου του Ταμείου Προνοίας Εργοληπτών Δημ. Έργων διατυπουμένην εν τη υπ’ αριθ. 410/22.7.1960 αποφάσει αυτού, αποφασίζομεν: Αντικαθιστώντες το τελευταίον εδάφιον του άρθρ. 25 της υπ’ αριθ. 58331/17.10.1947 αποφάσεως «περί εγκρίσεως του Οργανισμού Διοικήσεως και λειτουργίας του Ταμείου Προνοίας Εργοληπτών Δημοσίων Έργων» (ΦΕΚ 179 Β΄ 1947) ορίζομεν τα κάτωθι: Από 1ης Ιαν. 1961 ουδείς κάτοχος πτυχίου εργολάβου Δημ. Έργων γίνεται δεκτός εις δημοσίους διαγωνισμούς εκτελέσεως δημοσίων Έργων, δημοτικών, κοινοτικών ή Οργανισμών Δημοσίου Δικαίου εάν δεν προσκομίζη ενώπιον της αρμοδίας Αρχής της διεξαγούσης τον διαγωνισμόν βεβαίωσιν του Ταμείου περί καταβολής απασών των προς τούτο εισφορών μέχρι και της προηγουμένης του διαγωνισμού ημερολογιακής τριμηνίας. Η παρούσα δημοσιευθήτω δια της Εφημερίδος της Κυβερνήσεως. 